上次食過依間既攻頂至尊牛肉漢堡，覺得好好食，今次特登再來試下其他野。 依度啲漢堡包小弟真係覺得好好食，今次依個亦有驚喜。佢地用依隻藍芝士味道好濃烈，有別於一般果無味道既卡夫芝士，啱晒鐘意食芝士既我。加上佢既用料上加左萬惡既煙肉，配合起來效果真係唔錯(其實萬惡既煙肉配咩都咁好食)，而當然不可不提亦都係小弟最欣賞既係，炒過既紫洋葱，同埋焗過既面層同底層既麵包，甜甜地又脆脆地增加口感才是真正既漢堡。推推推！